PIIBEL ARMSAKS
Käsitleme viimast teemat - Piibel ja õpetus.
Räägime ristiteoloogiast, kas see on Piibli-kohane või mitte.
Kas Jumal tahab, et Ta lapsed oleksid alati terved ja õnnelikud.
Arvan, et Jeesus käsitles mitmeid õpetusi tähendamissõnades.
Ristiteoloogiat puudutav tähendamis- sõna on rikkast mehest ja Laatsarusest.
Luuka 16: Oli rikas mees. See riietus purpuri ja kalli lõuendiga ja elas iga päev rõõmsasti ja
suuresti. Aga üks vaene, Laatsarus nimi, oli maas tema värava ees täis paiseid ja püüdis oma kõhtu
täita leivaraasukestega, mis rikka laualt kukkusid. Ent koeradki tulid ja lakkusid tema paiseid.
Siis sündis, et vaene suri, ja inglid kandsid ta Aabrahami sülle. Aga ka rikas suri ja maeti maha.
Millise elu Jeesus maalib meie silme ette?
Mees, kel pole lähedasi, kes tema eest hoolitseks. Ta on sant või
palavikus, nii et ei suuda seista, lamab rikka väravas.
Ta tahaks kasvõi korra saada kõhu täis, kuid rikas hoolitseb
selle eest, et kübetki ei pudeneks. Ta loodab, et kord keegi peseks
ja seoks ta haavad, aga mis juhtub? Ainult koerad lakuvad surijat.
Kas pole nii, et Jeesus kirjeldab väga patust inimest, kes on saanud
patu palga - vastupidi, Jeesus räägib mehest, kes läheb Taevasse.
Kõigele heale lisandub Jeesuse antud nimi - Laatsarus -, mis
tähendab 'mees, keda Jumal aitab'.
Oleme ristiteoloogia juures. Mees, keda Jumal aitab, peab
elama elu, mille kohta Jeesus ütleb, Laatsaruse elu oli halb.
See ei olnud hea elu, vaid paha. Kuidas sellist elu elavat meest
võib Jeesus nimetada meheks, keda Jumal aitab?
Hakkame selle üle mõtlema.
Mõelge, kui keegi oleks Laatsaruse kõrvale tulnud ja öelnud, et kui
piisavalt usuksid, Jumal tervendaks sinu.
Tema õnnetus oleks sel juhul ta usust sõltunud.
Oleks ometi keegi läinud ja öelnud, et Jumal armastab sind
igal juhul. Aga mina usun, et Laatsarus teadis seda.
Laatsarusele see oli võitlus, nagu meile kõigile, kui haigestume ja
tundub, et kellelgi pole meist sooja ega külma.
See on suur võitlus hinges, et miks Jumal laseb mulle nii juhtuda.
Jumal on Immaanuel (Jumal meiega). Sellepärast Jeesus tuli maailma,
kuna Ta tahtis olla meiega. Nüüdki on Ta omadega nähtamatult, maailma
lõpuni.
Igavene rõõm ootas Laatsarust ja seepärast saame öelda, et ta oli
mees, keda Jumal aitas. Jumal aitas teda nii, et usk püsis temas.
Arvatavasti ainult hingitseva usuleegi, aga usk säilis surmani
ja jõudis kohale.
Moodsalt riietatud rikas mees see-eest elas küll head elu,
süües-juues ja pidutsedes. Aga pärast seda teda ootas põrgutuli.
Kumba meest Jumal aitas?
Mida Jeesus järgijatele lubas? Rikka mehe elu, kõik läheb hästi?
Ei, Jeesus ütleb niimoodi:
Kui keegi tahab minu järele tulla, siis ta salaku end ja võtku oma rist enese peale ja järgigu mind.
Sest kes iganes oma hinge tahab päästa, see kaotab selle, aga kes oma hinge kaotab minu pärast, see
leiab selle. Sest mis kasu on inimesel sellest, kui ta kogu maa- ilma kasuks saaks, kuid oma
hingele kahju teeks?
Jeesus lubas järgijatele risti. Ristiteoloogia suhtub sellesse tõsiselt.
Rist tuleb sellest, et maailm vihkab meid. Ei saa kõrvale
hiilida sellest, et maailm ei ole kunagi usklikke seedinud ja
mida lähemale Jeesuse tagasitulek tuleb, seda raskemaks läheb.
Rist tuleb ka kutsumuse täitmisest. Säilitame positsiooni, mille oleme
saanud - abikaasana, isana, emana, töökohal ühiskonda teenides, või
üksi, nagu näiteks mina. Kannan seda risti, et elan üksi.
Loomulikult saame selle risti eest ära joosta. Kui paljud kristlased
teevadki nii. Heidavad risti kõrvale, kuid märkavad, et endisest raskem
koorem laskub õlule.
Jeesuse antud ristis on see hea külg, et Ta on ise seda lubanud
koos meiega kanda. Temaga koos rist toob õnnistust.
Auteoloogia. Au on Piibli sõna, auteoloogiat Piiblis ei esine,
selle on Luther välja mõelnud. Au teema esineb Piiblis.
Auteoloogia on see, et Jumalalt oodatakse alati imesid ja tunnustähti.
Ei taheta uskuda Temasse enne, kui Ta aitab.
Usutakse, et usus elu muutub kergemaks ja õnnelikumaks.
Keeldutakse uskumast, kui ei saa näha.
Loomu poolest oleme kõik auteoloogid, ka meie, usklikud.
Peame selle trendi vastu võitlema. Peame Piiblit lugema ja tutvuma
selliste inimsaatustega, nagu Iiob, Laatsarus rikka mehe väravas ja
nagu Jeesus ise. Jeesus ise on ristiteoloogia täiuslik väljendus.
Ristiteoloogia tähendab seda, et Jumal varjab meie eest oma palet
ja tähendust ja armastust, et me peame õppima nägemata uskuma.
Jumal salgas ju enese täielikult siis, kui Ta rippus ristil,
inimeste sülg näol, piitsajäljed seljas. Preestrid naersid -
või selline on Jumala Poeg. Ja just seda Ta oli.
Meile on lubatud sama tee, mida mööda Jeesus kõndis.
Auteoloogi arvates Jumal on alati selline, nagu Ta meie arvates paistab
ja tundub. Kui Ta näib vihasena, on Ta vihane, kui armastavana,
siis Ta armastab, palvevastus on täpselt see, mida palusime.
Ja Jumala abi on see, mida me esmapilgul Jumala abina näeme.
Aga ristiteoloog teab, et see kõik on varjatud.
Palvevastus võib olla selline, mis kõige vähem tundub vastuse ja abina.
Auteoloog ei mõista Jumalariigi peidetud iseloomu.
Kahjuks pean nentima, et auteoloogia levib kiiremini kui ristiteoloogia.
Mõtlen, et mitmetes olukordades on mind täielikust lootusetusest
päästnud see, et olen ristiteoloogiat tundnud.
Mind on õpetatud lugema Iiobi raamatut ja Piiblit nii, et näen
Jumal tõepoolest tahab meile risti anda, mitte ainult õnne.
Loomulikult annab Ta õnne. Igavene rõõm ootab meid, kui kohale jõuame.
Aga kui risti poleks, milline oleks minu ja sinu usk?
Oleksime ainult karjeristid.
Kui surm saabub, ja see saabub, mida me siis mõtleme ja millest
kinni haarame?
Sellepärast on Jumala arm, et oma teekonnal saame ristiteoloogiaga
tutvuda. Saame õppida sama, mida Laatsarus värava kõrval -
kuigi keegi ei hoolitse minu eest, ainult koerad lakuvad mind,
on Kõikvõimas Jumal see, kes istub minu kõrval.
Sellepärast on mulle antud nimi - mees, keda Jumal aitab.
Usun, et Jeesus andis Laatsarusele sellise nime, kuna Ta tahtis näidata
milline oli Laatsaruse usk.
Olen kirjutanud ristiteoloogiast raamatu "Ja Issand võttis".
See räägib Iiobi raamatust.
Olen tänulik oma uskkonnale, et minule on ristiteoloogiat õpetatud,
kuigi seda minu kirikus enam palju ei rõhutata.
Palvetame.
Tänan Jeesus, et risti andes Sina andsid selle hea eesmärgiga.
Anna meile jõudu seda risti kanda ja oodata seda päeva, kui pääseme
igavesse rõõmu Sinu juurde. Aamen!
Järgmises osas käsitleme Jumalaga kohtumiskohta.
Tõlge: Elo Lammi